section_heading: Povijest
paragraph_text: U vremenu 1751. – 1773. biskup Đakovačko-bosanske biskupije i veliki župan Požeške županije Josip Antun Ćolnić je inicirao preseljenje 36 katoličkih obitelji iz okolice Dervente i franjevačkog samostana u Plehanu. Za uređivanje puta koji je vodio od Đakova prema Osijeku tada je osnovao selo Josipovac na rijeci Vuka (kasnije će ime ovog mjesta biti preimenovano u Vuka, a stanovnici zvati "s Vuke", umjesto "iz Vuke"). U svrhu preseljenja i obavljenog iskrčenja šikara i šuma, obitelji su dobile dozvole za podizanje kuća i pretvaranje iskrčenog zemljišta u oranice i livade, te bile oslobođene feudalnih obaveza toga doba. O promjeni imena naselja Vuka 1773., umjesto Josipovac (nakon smrti biskupa Josipa Čolnić), mjesto je dobilo ime prema rijeci Vuka koja ga je okruživala i bila na neki način generator uspješnog gospodarskog i ostalog razvitka sela. Sama činjenica da ga je osnovao biskup Josip, te što je isti sagradio crkvu (posvećenu Sv.Josipu) nije do danas razjašnjenja u namjeri otkrivanja razloga promjene imena mjesta Josipovac- Vuka.